Diari Oficial de la Generalitat Valenciana


Sumari del DOGV 6475, del 08-03-2011 (2011/685)

ACORD de 15 d'octubre de 2010, del Consell, pel qual s'autoritzen modificacions en el pressupost de la Conselleria d'Agricultura, Pesca i Alimentació consistents a generar crèdits per ingressos finalistes no previstos per un import de 5.172.761,60 euros, i transferències de crèdits entre capítols i programes, per un total de 170.000 euros, que impliquen la inclusió de projectes d'inversió en el programa 714.10, Ordenació i Millora de la Producció Pesquera. Expedients número 12.004/10-028 i 12.007/10-063.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6475

Data del DOGV
:   08-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/685


Data del document
:   15-10-2010

Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 15 d'octubre de 2010, del Consell, pel qual s'autoritzen modificacions en el pressupost de la Conselleria d'Agricultura, Pesca i Alimentació consistents a generar crèdits per ingressos finalistes no previstos per un import de 5.172.761,60 euros, i transferències de crèdits entre capítols i programes, per un total de 170.000 euros, que impliquen la inclusió de projectes d'inversió en el programa 714.10, Ordenació i Millora de la Producció Pesquera. Expedients número 12.004/10-028 i 12.007/10-063. [2011/685]  
El Consell, en la reunió del dia 15 d'octubre de 2010, va adoptar l'acord següent:  
La Conselleria d'Agricultura, Pesca i Alimentació ha proposat modificacions en el seu pressupost que suposen:  
1. Generar crèdits per un import de 200.000 euros, per romanents de fons finalistes del Ministeri de Medi Ambient i Medi Rural i Marí, corresponents a les assignacions d'exercicis anteriors per a ajudes al foment de produccions agroalimentàries de qualitat d'origen animal, regulades pel Reial Decret 1615/2007.   
2. Transferir 20.000 euros del capítol 2 al capítol 3 en el programa 711.10, Direcció i Servicis Generals.  
3. Una transferència de 150.000 euros des del capítol d'inversions del programa 714.70, Desenvolupament del Medi Rural, al mateix capítol del programa 714.10, Ordenació i Millora de la Producció Pesquera, a fi d'incloure en l'annex d'inversions d'este últim els projectes EM200 «Ampliació i Reforma Centres de Formació i Inserció Professional» i QR200 «Equipament Reposició Centres de Formació i Inserció Professional», que permeten dur a terme inversions pròpies de l'Institut Pesquer del Mediterrani d'Alacant.   
4. Per Acord del Consell de Ministres de 16 de juny es van formalitzar els criteris de distribució i els compromisos financers resultants de la Conferència Sectorial d'Agricultura i Desenvolupament Rural d'11 de maig, en la qual s'assignen a la Comunitat Valenciana 6.543.174 euros per a la lluita contra plagues. La gestió de les dites actuacions es realitzen a càrrec del capítol 2 del programa 542.20, Investigació i Tecnologia Agrària, i requerix un cofinançament del 50% per part de la Generalitat, és per això que, la Conselleria d'Agricultura, Pesca i Alimentació considerant tant les disponibilitats d'este capítol com assignacions del ministeri pendents d'aplicar al pressupost i les possibilitats d'execució en el que resta d'exercici, ha proposat generar-hi crèdits per un import de 4.972.761,60 euros, al mateix temps que modificar la qualificació dels fons propis com propis condicionats.   
A este efecte i en virtut del que disposen els articles 17 i 18 de la Llei 13/2009, de Pressupostos de la Generalitat per a l'exercici 2010, el Consell   
ACORDA  
Primer  
S'autoritza un augment en el pressupost d'ingressos en l'aplicació 701.03 «Transferències de capital finalistes de l'administració d'Estat. Àrea d'agricultura, ramaderia i pesca», per un import de 5.172.761,60 euros.  
Segon  
S'autoritza generar crèdit, en el pressupost de despeses, en el capítol 2 del programa 23.36.41.526.61 per un import de 4.972.761,60 euros, i en el capítol 4 del programa 99.43.28.789.19, per un import de 200.000 euros, per a la inclusió en l'annex de transferències corrents d'una línia de subvenció genèrica, per l'import i amb les dades descriptives que es detallen a continuació:  
   
Tercer  
S'autoritza la minoració de crèdit en les aplicacions i pels imports que es detallen a continuació  
  
Quart  
S'autoritza un augment de crèdit en les aplicacions i pels imports que es detallen a continuació:  
  
   
Cinqué  
S'autoritza la inclusió, en l'annex d'inversions del programa 714.10, Ordenació i Millora de la Producció Pesquera, dels projectes d'inversió següents.  
EM200 «Ampliació i Reforma Centres de Formació i Inserció Professional».   
QR200 «Equipament Reposició Centres de Formació i Inserció Professional».  
Sisé  
S'autoritza la modificació de la naturalesa de fons propis consignats en el capítol 2 del programa 542.20, Investigació i Tecnologia Agrària, per un import de 4.972.761,60 euros, que passen a ser fons propis condicionats.  
València, 15 d'octubre de 2010  
El vicepresident primer i secretari del Consell,  
VICENTE RAMBLA MOMPLET